gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4005, del 23-05-2001 (2001/4583)

Notificació en extracte de l'expedient 7TVC40260AV/2000.
--------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4583


Organisme emissor
:   Conselleria de Benestar Social

Tipus de document
:   Anunci

Notificació en extracte de l'expedient 7TVC40260AV/2000. [2001/S4583]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la persona interessada puga tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia a l'avinguda Baró de Càrcer, núm. 36, de 09.00 a 14.00 hores.
  
Expedient número: 7TVC40260AV/2000.
  
Persona interessada: M. del Mar Más Balsera.
  
Últim domicili conegut: av. Manuel Colomer Marco, núm. 14, 3 , 9a, 46926 València.
  
Resolució número 014-FA/2001, de data 28 de març de 2001, de la directora territorial de Benestar Social, en què s'adopten els acords d'interés per a la persona interessada.
  
Contra aquesta resolució, la persona interessada podrà interposar, potestativament, recurs de reposició davant el mateix òrgan que l'ha dictat, en el termini d'un mes comptador des de l'endemà de la notificació, o bé pot interposar-se, directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb allò disposat en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que puguen interposar qualsevol altre recurs que consideren convenient.
Diari Oficial de la Generalitat Valenciana


Sumari del DOGV 3921, del 19-01-2001 (2001/305)

Informació pública de les bases per a proveir una plaça d'agent de la policia local.
------------------------------------------------------------------------------------

### Dades del document

Número de DOGV
:   3921

Data del DOGV
:   19-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/305


Data del document
:   22-12-2000

Organisme emissor
:   Ajuntament d'Algemesí

Tipus de document
:   Convocatòria

Descriptors 

:   * Algemesí
    * concurs administratiu
    * policia
    * administració local

Informació pública de les bases per a proveir una plaça d'agent de la policia local. [2001/Q305]
  
Per la Resolució de l'Alcaldia, de data 10 d'octubre de 2000, s'aprovaren les bases per a la provisió en propietat d'una plaça d'agent de la policia local mitjançant el sistema d'oposició lliure.
  
Les bases íntegres de la convocatòria s'han publicat en el Butlletí Oficial de la Província de València número 302, de data 20 de desembre de 2000.
  
El termini de presentació de les sol·licituds serà de 20 dies hàbils, comptadors des de l'endemà de la publicació en el Boletín Oficial del Estado.
  
El que es fa públic perquè se'n prenga coneixement.
Diari Oficial de la Generalitat Valenciana


Sumari del DOGV 4042, del 13-07-2001 (2001/6634)

RESOLUCIÓ de 2 de juliol de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: expedient 2000/19. FS5-A58-11.42. Millora de la funcionalitat en l'explotació de la línia 1 de FGV, tram: Paterna-l'Eliana. Termes municipals de Riba-roja de Túria, Paterna i l'Eliana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6634


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 2 de juliol de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: expedient 2000/19. OM1-D48-82.88. Millora de la funcionalitat en l'explotació de la línia 1 de FGV, tram: Paterna-l'Eliana. Termes municipals de Riba-roja de Túria, Paterna i l'Eliana. [2001/X6634]
  
Pagament de la fase prèvia a l'ocupació per l'expropiació forçosa de les obres: expedient 2000/19. GH2-E56-27.08. Millora de la funcionalitat en l'explotació de la línia 1 de FGV, tram: Paterna-l'Eliana. Termes municipals de Riba-roja de Túria, Paterna i l'Eliana.
  
Lloc: Ajuntament de Riba-roja de Túria.
  
Dia Hora
  
23.07.2001 de 09.30 a 14.30
  
Lloc: Ajuntament de Paterna.
  
Dia Hora
  
24.07.2001 de 09.30 a 14.30
  
25.07.2001 de 09.30 a 11.30
  
Lloc: Ajuntament de l'Eliana.
  
Dia Hora
  
25.07.2001 de 12.30 a 14.15
  
Els interessats hauran d'assistir proveïts del document nacional d'identitat, i acreditar la titularitat si no ho han fet en una altra fase del procediment, i si optaren per ser representats per altres persones, aquestes hauran d'acreditar la seua representació, en la forma establida en l'article 32 de la Llei 30/1992, de 26 de novembre.
  
Es comunica que aquest anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, per als interessats que figuren com a desconeguts o amb domicili ignorat.
Diari Oficial de la Generalitat Valenciana


Sumari del DOGV 3972, del 03-04-2001 (2001/2462)

RESOLUCIÓ de 5 de març de 2001 de l'Institut Valencià de Finances, per la qual s'adjudica una operació de finançament mitjançant un préstec a curt termini per import de 77.353.513,00 euros a favor de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2462


Organisme emissor
:   Institut Valencià de Finances

Tipus de document
:   Resolució

RESOLUCIÓ de 5 de març de 2001 de l'Institut Valencià de Finances, per la qual s'adjudica una operació de finançament mitjançant un préstec a curt termini per import de 53.754.282,00 euros a favor de la Generalitat Valenciana. [2001/2462]
  
Les lleis anuals de pressupostos de la Generalitat Valenciana autoritzen el Govern Valencià perquè, a proposta del conseller d'Economia, Hisenda i Ocupació, emeta deute públic de la Generalitat Valenciana a càrrec de l'endeutament de cada any.
  
El Decret 132/1992, de 20 de juliol, del Govern Valencià atribueix competències a l'Institut Valencià de Finances i el Decret 94/1996, de 21 de maig, del Govern Valencià, regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana. Així mateix l'ordre de 23 de setembre de 1998 de la Conselleria d'Economia, Hisenda i Administració Pública desplega parcialment el Decret 94/1996, de 21 de maig.
  
Convocada una subhasta de préstecs entre les entitats col·laboradores de la Generalitat Valenciana per a l'obtenció de finançament, vistes les ofertes rebudes i de conformitat amb la normativa vigent, resol:
  
Adjudicar a les entitats indicades a continuació, segons el sistema de selecció establit en el conveni regulador, la present operació de finançament mitjançant un préstec a curt termini en els termes següents:
  
Prestatari: Generalitat Valenciana
  
Import: 19.368.640,00 euros (21.549.483.128 pessetes)
  
Disposició: 7 de març de 2001
  
Amortització: 6 de març de 2002
  
Cost total: Euribor amb els marges indicats a continuació, sense comissions. El tipus euribor de referència aplicable a la data de disposició és el 4.585%
  
València, 5 de març de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4025, del 20-06-2001 (2001/5684)

RESOLUCIÓ de 25 de maig de 2001, de la Universitat Miguel Hernández d'Elx, per la qual es nomena la senyora María Isabel Rodríguez Guisado Bolinches, professora titular d'escola universitària de l'àrea de coneixement Producció Vegetal, adscrita al Departament de Producció Vegetal i Microbiologia, en virtut de concurs.oposició.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5684


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 25 de maig de 2001, de la Universitat Miguel Hernández d'Elx, per la qual es nomena la senyora María Isabel Rodríguez Guisado Bolinches, professora titular d'escola universitària de l'àrea de coneixement Producció Vegetal, adscrita al Departament de Producció Vegetal i Microbiologia, en virtut de concurs'oposició. [2001/X5684]
  
De conformitat amb la proposta elevada per la Comissió nomenada per jutjar el concurs per a la provisió d'una plaça de professor titular d'escola universitària convocada per Resolució d'1 de setembre de 2000 (Boletín Oficial del Estado de 21.09.2000), i presentada per la interessada la documentació a què fa referència el punt novè de la convocatòria, aquest Rectorat, fent ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i altres disposicions concordants, ha resolt:
  
Nomenar la senyora María Isabel Rodríguez Guisado Bolinches, amb document nacional d'identitat número 84.599.770, professora titular d'escola universitària de la Universitat Miguel Hernández d'Elx, de l'àrea de coneixement Producció Vegetal, adscrita al Departament de Producció Vegetal i Microbiologia, en virtut de concurs'oposició.
  
Elx, 25 de maig de 2001.- El vicerector de Professorat (per delegació 256/00, d'11 d'abril de 2000): José F. González Carbonell.
Diari Oficial de la Generalitat Valenciana


Sumari del DOGV 3980, del 17-04-2001 (2001/3498)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3498


Organisme emissor
:   Caixa Rural de L'Alcúdia, SCOOP V. Crèd.

Tipus de document
:   Anunci

Informació pública de la convocatòria d'assemblea general ordinària. [2001/M3498]
  
El Consell Rector d'aquesta caixa rural, en sessió celebrada el 28 de febrer de 2001, va acordar per unanimitat, convocar a tots i cadascun dels socis a l'assemblea general ordinària que tindrà lloc al saló artístic d'aquesta localitat de l'Alcúdia (València), carrer de Milagro Martí, número 2, el dia 2 de maig de 2001, a les 21.30 hores per primera i a les 22.00 hores per segona convocatòria, per a tractar els següents punts de l'ordre del dia següent:
  
1. Lectura i aprovació, si escau, de l'informe de gestió i dels comptes anuals de l'exercici 2000.
  
2. Lectura de l'informe d'auditoria.
  
3. Proposta i aprovació, si escau, d'aplicació de resultats de l'exercici 2000.
  
4. Aprovació, si escau, de la liquidació del Pressupost d'Ingressos i Despeses de la Reserva de Formació i Promoció Cooperativa de 2000 i de la proposta del Pla d'Inversions i Despeses de la Reserva de Formació i Promoció Cooperativa per a 2001.
  
5. Reelecció o nomenament d'experts comptables verificadors de comptes independents.
  
6. Renovació reglamentària del Consell Rector. Les eleccions començaran a les 23.00 hores i finalitzaran a les 24.00 hores del dia 2 de maig de 2001, i això sense perjudici que per insuficiència d'horari l'assemblea general acorde la seua pròrroga.
  
7. Autoritzacions diverses.
  
8. Informe de la presidència.
  
9. Suggeriments, precs i preguntes.
  
10. Aprovació de l'acta de la sessió o, si escau, designació de dos socis per l'assemblea per a l'aprovació.
  
L'Alcúdia, 11 de març de 2001.- El president: Cirilo Arnandis Núñez.
  
Nota: d'acord amb el que estableixen els estatuts socials d'aquesta caixa rural i la legislació vigent, els estats financers, informe de verificació de comptes anuals, informe de gestió, informe d'auditoria i els altres documents que se sotmetran a la consideració de l'assemblea, estaran a la disposició dels socis de l'entitat de forma immediata i gratuïta, al domicili social d'aquesta, situat a l'Alcúdia (València) avinguda de la Mare de Déu de L'Oreto, número 2, a partir de la convocatòria de l'assemblea i fins a la seua celebració.
Diari Oficial de la Generalitat Valenciana


Sumari del DOGV 4126, del 13-11-2001 (2001/10959)

Expedient número 19/2001. Adjudicació del servei de neteja dels edificis i locals dels òrgans judicials, fiscalies, registres civils i clíniques medicoforenses de la Comunitat Valenciana.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4126

Data del DOGV
:   13-11-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/10923


Data del document
:   05-11-2001

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número 19/2001. Adjudicació del servei de neteja dels edificis i locals dels òrgans judicials, fiscalies, registres civils i clíniques medicoforenses de la Comunitat Valenciana. [2001/10552]
  
La Conselleria de Justícia i Administracions Públiques, en compliment del que establix l'art. 93.2, del Reial Decret Legislatiu 2/2002, de 16 de juny, pel qual s'aprova el Text Refós de la Llei de Contractes de les Administracions Públiques i 119, del Reglament i als efectes determinats en aquest, fa pública l'adjudicació del següent contracte:
  
1. Entitat adjudicadora
  
a) Organisme: Generalitat Valenciana. Conselleria de Justícia i Administracions Públiques.
  
b) Dependència que tramita l'expedient: Secretaria General Administrativa.
  
c) Número d'expedient: 19/2001.
  
2. Objecte del contracte
  
a) Tipus de contracte: serveis.
  
b) Descripció de l'objecte: servei de neteja dels edificis i locals dels òrgans judicials, fiscalies, registres civils i clíniques medicoforenses de la Comunitat Valenciana.
  
c) Lots: en aquest contracte no s'establixen lots.
  
d) Butlletí o Diari Oficial i data de publicació de l'anunci de licitació: DOGV núm. 3.996, de 10 de maig de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació o cànon d'explotació:
  
Import total: dos-cents setanta milions quatre-centes mil pessetes (816.728.976 PTA), equivalents a 1.625.136,73 euros.
  
5. Adjudicació
  
a) Data: 11 de juliol de 2001.
  
b) Contractista: MYMAIN, SA.
  
Import d'adjudicació: dos-cents seixanta-nou milions quatre-centes mil pessetes (537.094.920 PTA), equivalents a 1.619.126,60 euros.
Diari Oficial de la Generalitat Valenciana


Sumari del DOGV 4135, del 26-11-2001 (2001/11534)

Informació pública del programa d'actuació integrada per al desenvolupament de la unitat d'execució número 21-bis del Pla General d'Ordenació Urbana d'Aldaia.
--------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11807


Organisme emissor
:   Ajuntament d'Aldaia

Tipus de document
:   Anunci

Informació pública del programa d'actuació integrada per al desenvolupament de la unitat d'execució número 21-bis del Pla General d'Ordenació Urbana d'Aldaia. [2001/X11344]
  
En data 17 de juliol de 2001, s'ha presentat el programa d'actuació integrada per al desenvolupament de la unitat d'execució número 21-bis del Pla General d'Ordenació Urbana d'Aldaia, que es tramita de conformitat amb el que disposa l'article 48 de la Llei Reguladora de l'Activitat Urbanística.
  
Els serveis tècnics municipals han emés informe d'observacions, que pot incidir de manera directa en les obres d'urbanització i, per tant, en la proposició juridicoeconòmica que puga presentar-s'hi.
  
Per tot això s'ha acordat el termini de presentació de proposicions juridicoeconòmiques al programa d'actuació integrada de la unitat d'execució número 21-bis fins el 10 de desembre de 2001.
Diari Oficial de la Generalitat Valenciana


Sumari del DOGV 3995, del 09-05-2001 (2001/3577)

Informació pública del projecte de xarxa de pluvials a la platja de Xilxes.
---------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3577


Organisme emissor
:   Ajuntament de Xilxes

Tipus de document
:   Anunci

Informació pública del projecte de xarxa de pluvials a la platja de Xilxes. [2001/F3577]
  
Per mitjà de la Resolució de l'Alcaldia del dia 5 d'abril de 2001, s'ha disposat sotmetre a informació pública el projecte de xarxa de pluvials a la platja de Xilxes (Castelló), redactat per Horfi Ingenieros Consultores, SL.
  
En conseqüència, s'exposa al públic pel termini d'un mes, comptat a partir de l'endemà de l'aparició d'aquest anunci en el Diari Oficial de la Generalitat Valenciana, perquè els interessats, als efectes generals i de possibles afeccions sobre les persones i els seus béns, hi puguen presentar totes les al·legacions que estimen pertinents.
Diari Oficial de la Generalitat Valenciana


Sumari del DOGV 3947, del 26-02-2001 (2001/1334)

Ressenya de l'Acord de la Comissió Territorial d'Urbanisme de Castelló, de 21 de desembre de 2000, pel qual s'aprova definitivament l'homologació i pla parcial del sector R-4-A d'Orpesa.
------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/a/2001/02/12/(1)/dof/vci/html**

### Dades del document

Número de DOGV
:   3947

Data del DOGV
:   26-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1334


Data del document
:   12-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Descriptors 

:   * Orpesa
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 21 de desembre de 2000, pel qual s'aprova definitivament l'homologació i pla parcial del sector R-4-A d'Orpesa. [2001/A1334]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló, de 21 de desembre de 2000, que es va publicar amb les normes urbanístiques aprovades en el Butlletí Oficial de la Província de Castelló número 14, del dia 1 de febrer de 2001.
  
- Expedient 2000/0572. Aprovació definitiva de l'homologació i del pla parcial R-4-A d'Orpesa.


Còpia Permalink ELI
Diari Oficial de la Generalitat Valenciana


Sumari del DOGV 3940, del 15-02-2001 (2001/967)

Informació pública del depòsit de l'acta de constitució i dels estatuts de l'organització professional denominada Asociación Valenciana de Podólogos.
-----------------------------------------------------------------------------------------------------------------------------------------------------

### Dades del document

Número de DOGV
:   3940

Data del DOGV
:   15-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/967


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del depòsit de l'acta de constitució i dels estatuts de l'organització professional denominada Asociación Valenciana de Podólogos. [2001/F967]
  
En compliment del que indica la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut depositats en aquesta oficina, adscrita a la Direcció General de Treball i Seguretat Laboral, l'acta de constitució i els estatuts de l'organització professional denominada Asociación Valenciana de Podólogos, l'àmbit territorial de la qual se circumscriu a la Comunitat Valenciana, i l'àmbit professional comprén els podòlegs que ho sol·liciten, que tinguen el títol acadèmic per a l'exercici de la professió i que tinguen la seua residència a la Comunitat Valenciana, i que, voluntàriament, hi sol·liciten l'afiliació. Les persones que signen l'acta de constitució són el senyor José María Pé Duarte, el senyor Fernando Moya Montoliu i altres.
  
La documentació indicada més amunt va ser presentada el dia 4 de gener de 2000, i la formalització del depòsit ha quedat en suspens mentre no han transcorregut els 20 dies hàbils perquè la dissolució de l'anterior associació amb la mateixa denominació adquirira validesa i eficàcia jurídiques.